Forslag til RÅDETS FORORDNING om forvaltning af fællesskabstoldkontingenter for visse levende fisk og fiskerivarer med oprindelse i Bulgarien

(forelagt af Kommissionen)

BEGRUNDELSE

1. Fra den 1. januar 2000 suppleres Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den anden side med tilbagevirkende kraft med en aftale i form af brevveksling vedrørende visse fiskerivarer. Derfor er det hensigtsmæssigt at gennemføre den lovgivning, der er nødvendig for at sikre, at aftalens bestemmelser kan anvendes, så snart aftalen vedrørende visse fiskerivarer er undertegnet af begge parter.

2. Det er også forudset, at der kan vedtages gennemførelsesbestemmelser til denne forordning i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen.

2000/0244 (ACC)

Forslag til RÅDETS FORORDNING om forvaltning af fællesskabstoldkontingenter for visse levende fisk og fiskerivarer med oprindelse i Bulgarien

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) Fra den 1. januar 2000 suppleres Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den anden side med tilbagevirkende kraft med en aftale i form af brevveksling vedrørende visse fiskerivarer [1]; derfor er det hensigtsmæssigt at gennemføre den lovgivning, der er nødvendig for at sikre, at aftalens bestemmelser kan anvendes, så snart aftalen vedrørende fiskerivarer er undertegnet af begge parter.

[1] Jf. side ... i dette EFT.

(2) Ændringer af den kombinerede nomenklatur og Taric-koderne, herunder offentliggørelsen af en konsolideret udgave af bilaget til denne forordning, medfører ingen substansændringer.

(3) For at forenkle gennemførelsen af de nødvendige ændringer og tekniske tilpasninger af bilaget til denne forordning er det fastlagt, at Kommissionen bistået af Toldkodeksudvalget kan foretage de fornødne ændringer og tekniske tilpasninger.

(4) Eftersom de foranstaltninger, der kræves til gennemførelsen af denne forordning, er forvaltningsforanstaltninger i den betydning, der er fastlagt i artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen [2], skal de vedtages efter den forvaltningsprocedure, der er fastlagt i artikel 4 i nævnte afgørelse.

[2] EFT L 184 af 17.7.1999, s. 23.

(5) Toldkontingenterne bør forvaltes efter "først-til-mølle"-princippet i overensstemmelse med artikel 308a til 308c i Kommissionens forordning (EØF) nr. 2454/93 af 2. juli 1993 [3] om visse gennemførelsesbestemmelser til Rådets forordning (EØF) nr. 2913/92 om indførelse af en toldkodeks [4] -

[3] EFT L 253 af 11.10.1993, s. 1. Forordningen senest ændret ved forordning (EF) nr. 1662/1999, EFT L 197 af 29.7.1999, s. 25.

[4] EFT L 302 af 19.10.1992, s. 1. Forordningen senest ændret ved Europa-Parlamentets og Rådets forordning (EF) nr. 955/1999, EFT L 119 af 7.5.1999, s.1.

UDSTEDT FØLGENDE FORORDNING:

Artikel 1

Toldsatserne for de produkter, der er opført i bilaget til denne forordning og har oprindelse i Bulgarien, nedsættes i overensstemmelse med Europaaftalen med dette land til de niveauer, der er fastsat i bilaget, fra den 1. januar til den 31. december hvert år.

Artikel 2

Disse toldkontingenter forvaltes af Kommissionen i overensstemmelse med artikel 308a til 308c i forordning (EØF) nr. 2454/93.

Artikel 3

1. De ændringer og tekniske tilpasninger af bilaget til denne forordning, der er nødvendige som følge af ændringer af den kombinerede nomenklatur og Taric-koderne, herunder offentliggørelsen af en konsolideret udgave af bilaget, vedtages af Kommissionen bistået af Toldkodeksudvalget efter den i stk. 3-5 fastlagte procedure.

2. Udvalget kan undersøge ethvert spørgsmål vedrørende anvendelsen af toldkontingenter, som rejses af formanden enten på dennes initiativ eller efter anmodning fra en medlemsstat.

3. Kommissionen bistås af det toldkodeksudvalg, der er nedsat ved artikel 247 i forordning (EØF) nr. 2913/92, og som består af repræsentanter for medlemsstaterne og har Kommissionens repræsentant som formand.

4. Ved henvisninger til dette stykke anvendes forvaltningsproceduren efter artikel 4 i afgørelse 1999/468/EF, i overensstemmelse med artikel 7, stk. 3, i samme afgørelse.

5. Det tidsrum, der er fastlagt i artikel 4, stk. 3, i afgørelse 1999/468/EF, fastsættes til tre måneder.

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Den finder anvendelse fra ikrafttrædelsesdatoen for aftalen i form af brevveksling mellem Det Europæiske Fællesskab og Republikken Bulgarien.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

Formand

BILAG

>TABELPOSITION>

>TABELPOSITION>